Ако умрам Македонијо

„Ако умрам Македонијо“ — македонска народна песна, музика и аранжман Милан Завков, текст Томислав Которчевиќ. Песната првпат била изведена во 1997 година од Билјан Стојаноски на фестивалот на нови родољубиви и патриотски македонски песни Гоце Фест 1997 во Скопје.Официјален Јутјуб канал на „Гоце Фест“  Таа е една од песните кои оставиле белег на фестивалот и се силно врежани во алеите на македонската патриотска музика.Две децении „Гоце Фест“, Македонско сонце 763 / 13.2.2009 

Текст
Ако умрам, еј Македонци,
ова срце закопајте го,
таму долу на сред Солунско,
па да никне ѕвоно големо,
што ќе бие и раскажува:
тука земја е македонска!

Македонијо, на нас душата
ни е горе на врв Пирина,
срце долу – на сред Солуна,
крвта – бистра вода Вардарска.

Ако умрам Македонијо,
пуста душа нека полета
таму горе, меѓу облаци,
да се стори сокол Пирински,
глас да пушти и раскажува:
тука земја е македонска!

Македонијо, на нас душата
ни е горе на врв Пирина,
срце долу – на сред Солуна,
крвта – бистра вода Вардарска.

Ако умрам, еј Македонци,
од кај Вруток да ме пуштите,
па да тргнам, да си поминам,
да ја видам, да ја исплачам,
таа малку што ни остана –
света земја, македонска.

Македонијо, на нас душата
ни е горе на врв Пирина,
срце долу – на сред Солуна,
крвта – бистра вода Вардарска.

Ако умрам Македонијо!

Наводи

Надворешни врски
 Ако умрам Македонијо  во изведба на Билјан Стојаноски на Јутјуб

Категорија:Македонски песни
Категорија:Македонски народни песни
Категорија:Песни за Македонија